CELEX: C2006/048/09
Language: et
Date: 2006-02-25 00:00:00
Title: Euroopa Kohtu (teine koda)  10. jaanuari 2006.  aasta otsus kohtuasjas C-147/04: (Conseil d'État' eelotsusetaotlus) De Groot en Slot Allium BV, Bejo Zaden BV versus Ministre de l'Économie, des Finances et de l'Industrie, Ministre de l'Agriculture, de l'Alimentation, de la Pêche et des Affaires rurales (Direktiiv 70/458/EMÜ — Köögiviljaseemne turustamine — Artikkel 2 — Direktiiv 92/33/EMÜ — Köögiviljade paljundus- ja istutusmaterjali, välja arvatud seemne turustamine — II lisa — Ühine köögiviljasortide kataloog — Siseriiklikud õigusnormid, millega lubatakse  šaloti  nime all turustada üksnes vegetatiivse paljundamise teel toodetud šalotisorte — EÜ artikkel 28 — Tarbijakaitse)

25.2.2006   
            
            
               ET
            
            
               Euroopa Liidu Teataja
            
            
               C 48/5
            
         
      EUROOPA KOHTU
   
   (teine koda)
   10. jaanuari 2006. aasta otsus
   kohtuasjas C-147/04: (Conseil d'État' eelotsusetaotlus) De Groot en Slot Allium BV, Bejo Zaden BV versus Ministre de l'Économie, des Finances et de l'Industrie, Ministre de l'Agriculture, de l'Alimentation, de la Pêche et des Affaires rurales (1)
   
   (Direktiiv 70/458/EMÜ - Köögiviljaseemne turustamine - Artikkel 2 - Direktiiv 92/33/EMÜ - Köögiviljade paljundus- ja istutusmaterjali, välja arvatud seemne turustamine - II lisa - Ühine köögiviljasortide kataloog - Siseriiklikud õigusnormid, millega lubatakse “šaloti” nime all turustada üksnes vegetatiivse paljundamise teel toodetud šalotisorte - EÜ artikkel 28 - Tarbijakaitse)
   (2006/C 48/09)
   Kohtumenetluse keel: prantsuse
   Kohtuasjas C-147/04: De Groot en Slot Allium BV, Bejo Zaden BV
      
         versus
      
      Ministre de l'Économie, des Finances et de l'Industrie,Ministre de l'Agriculture, de l'Alimentation, de la Pêche et des Affaires rurales, mille esemeks on EÜ artikli 234 alusel Conseil d'État' (Prantsusmaa) 4. veebruari 2004. aasta otsusega esitatud eelotsusetaotlus, mis saabus Euroopa Kohtusse 22. märtsil 2004, tegi Euroopa Kohus (teine koda), koosseisus: koja esimees koja esimees C. W. A. Timmermans, ja kohtunikud J. Makarczyk, C. Gulmann, G. Arestis (ettekandja) ja J. Klučka; kohtujurist D. Ruíz-Jarabo Colomer, kohtusekretär: ametnik K. Sztranc, 10. jaanuaril 2006 otsuse, mille resolutiivosa on järgmine:
   Nõukogu 29. septembri 1970. aasta direktiiviga 70/458 köögiviljaseemne turustamise kohta, mida on muudetud nõukogu 13. juuni 1988. aasta direktiiviga 88/380/EMÜ, on vastuolus sortide ambition ja matador kandmine seemnena ühise kataloogi šaloti-rubriigi alla.
   EÜ artikliga 28 on vastuolus sellised siseriiklikud õigusnormid nagu 17. mai 1990. aasta määrus šalottide turustamise kohta, mis lubab “šaloti” nime all turustada üksnes vegetatiivsel teel paljundatud köögivilju, välistades seemnest kasvanud köögiviljad, mida sama nime all teistes liikmesriikides toodetakse ja turustatakse.
   
      (1)  ELT C 106, 30.04.2004.